als_Latn dik_Latn sag_Latn
BE pret të inaugurohet ura mbi lumin Ibër në Mitrovicë. Sipas zyrës së misionit në Kosovë, po vazhdon plani dhe punimet në pjesën e jugut. Ekonomia Online ka publikuar artikullin duke cituar fjalët se BE pret që të përfundohen dhe inagurohen së shpejt të dy projektet.
Por punimet në pjesën veriore janë ndërprerë me urdhër të kryetarit Goran Rakiq. Revitalizimi i urës së Ibrit financohet nga BE, ndërsa punimet në sheshin “Kralj Petar” në veri financohen nga komuna veriore.
Punimet po kryhen nga kompania “Sintek doo” nga Maqedonia dhe kompania “King ShPK” nga Kosova. I gjithë projekti do të kushtojë gjithsej 1.45 milion euro.
Revitalizimi i urës është paraparë në bazë të marrëveshjes së Brukselit mes Kosovës e Serbisë. Ura e Ibrit ishte planifikuar të hapej në qershor të një viti më parë, por u shty në janar të këtij viti. Edhe në muajin janar nuk u mundësua kjo gjë, pasi u ndërtua një mur që ndalonte qarkullimin.
Muri u zvogëlua pas ndërhyrjes së BE-së, edhe pse nuk u hoq përfundimisht. Tiranapost.al E.B
als_Latn als_Latn als_Latn als_Latn als_Latn